CELEX: 32020R2017
Language: bg
Date: 2020-12-09 00:00:00
Title: Регламент за изпълнение (ЕС) 2020/2017 на Комисията от 9 декември 2020 година за изменение на част 2 от приложението към Регламент за изпълнение (ЕС) 2018/878 по отношение на вписването за Обединеното кралство по отношение на Северна Ирландия (текст от значение за ЕИП)

10.12.2020   
               
               
                  BG
               
               
                  Официален вестник на Европейския съюз
               
               
                  L 415/43
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2017 НА КОМИСИЯТА
         от 9 декември 2020 година
         за изменение на част 2 от приложението към Регламент за изпълнение (ЕС) 2018/878 по отношение на вписването за Обединеното кралство по отношение на Северна Ирландия
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) № 998/2003 (1), и по-специално член 20 от него,
         като има предвид, че:
         
                     (1)
                  
                  
                     С Делегиран регламент (ЕС) 2018/772 на Комисията (2) се определят правила за прилагането на превантивни здравни мерки за контрол на заразата с Echinococcus multilocularis при кучета, предназначени за движение с нетърговска цел на територията или на части от територията на някои държави членки. По-специално в член 2 от посочения делегиран регламент се определят правилата за категоризация на държавите членки или части от тях по отношение на заразата с Echinococcus multilocularis и се определят условията, които държавите членки трябва да изпълняват, за да продължат да отговарят на изискванията за прилагане на тези превантивни здравни мерки.
                  
               
                     (2)
                  
                  
                     В Регламент за изпълнение (ЕС) 2018/878 на Комисията (3) са изброени държавите членки или части от териториите на държавите членки, които отговарят на правилата за категоризация по отношение на Echinococcus multilocularis, установени в Делегиран регламент (ЕС) 2018/772. Списъкът на държавите членки или части от територията на държави членки, които отговарят на правилата за категоризация, установени в член 2, параграф 3 от Делегиран регламент (ЕС) 2018/772, е поместен в част 2 от приложението към Регламент за изпълнение (ЕС) 2018/878.
                  
               
                     (3)
                  
                  
                     В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, Регламент (ЕС) № 576/2013, както и основаните на него актове на Комисията, се прилагат спрямо и в Обединеното кралство по отношение на Северна Ирландия след края на преходния период.
                  
               
                     (4)
                  
                  
                     Цялата територия на Обединеното кралство понастоящем е включена в част 2 от приложението към Регламент за изпълнение (ЕС) 2018/878. Съответно е необходимо част 2 от посоченото приложение да бъде изменена, като вписването, отнасящо се до Обединеното кралство, се замени с вписване, отнасящо се до Обединеното кралство по отношение на Северна Ирландия.
                  
               
                     (5)
                  
                  
                     Тъй като предвиденият в Споразумението за оттегляне преходен период изтича на 31 декември 2020 г., настоящият регламент следва да се прилага от 1 януари 2021 г.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Част 2 от приложението към Регламент за изпълнение (ЕС) 2018/878 се заменя с текста в приложението към настоящия регламент.
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 178, 28.6.2013 г., стр. 1.
         
            (2)  Делегиран регламент (ЕС) 2018/772 на Комисията от 21 ноември 2017 г. за допълнение на Регламент (ЕС) № 576/2013 на Европейския парламент и на Съвета по отношение на превантивните здравни мерки за контрол на заразяването с Echinococcus multilocularis при кучетата и за отмяна на Делегиран регламент (ЕС) № 1152/2011 (ОВ L 130, 28.5.2018 г., стр. 1).
         
            (3)  Регламент за изпълнение (ЕС) 2018/878 на Комисията от 18 юни 2018 г. за приемане на списъка на държавите членки или части от територията на държави членки, които отговарят на правилата за категоризация, установени в член 2, параграфи 2 и 3 от Делегиран регламент (ЕС) 2018/772 по отношение на прилагането на превантивни здравни мерки за контрол на заразяването с Echinococcus multilocularis при кучетата (ОВ L 155, 19.6.2018 г., стр. 1).
      
      
         
            ПРИЛОЖЕНИЕ
            
               „ЧАСТ 2
               
                  Списък на държавите членки
                   (*1)
                  или части от територията на държави членки, които отговарят на правилата за категоризация, установени в член 2, параграф 3 от Делегиран регламент (ЕС) 2018/772
               
               
                            
                        
                        
                           
                              Код
                           
                        
                        
                           
                              Цялата територия/части от нея
                           
                        
                     
                           Финландия
                        
                        
                           FI
                        
                        
                           Цялата територия
                        
                     
                           Ирландия
                        
                        
                           IE
                        
                        
                           Цялата територия
                        
                     
                           Обединено кралство (Северна Ирландия)
                        
                        
                           UK (NI)
                        
                        
                           Северна Ирландия
                        
                     
            
               (*1)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на държавите членки включват Обединеното кралство по отношение на Северна Ирландия.““